Боян Бойчев
Изневяра

chitanka.info

Изневериха ми всички бивши любовници,

Аз пък изневерих на всички бъдещи,

Пропаднах в мрака, в думите лъжещи,

Приех лесната роля да съм виновен.

Нелогични закони диктува светът —

Любовта е моята законна съпруга,

И когато тя си отиде при другиго,

Ще ѝ изневеря само веднъж със смъртта.

декември 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.